KOMISSION PÄÄTÖS,
tehty 22 päivänä kesäkuuta 1995,
jäsenvaltioiden välisen tavarakaupan tilastoja käsittelevien viranomaisten välisistä telemaattisista verkoista (Edicom) tehdyn neuvoston päätöksen 94/445/EY mukaisesti yhteisön rahoitukseen oikeutetun 31:n ehdotetun toimenpiteen hyväksymisestä (95/234/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon jäsenvaltioiden välisen tavarakaupan tilastoja käsittelevien viranomaisten välisistä telemaattisista verkoista (Edicom) 11 päivänä heinäkuuta 1994 tehdyn neuvoston päätöksen 94/445/EY (1) ja erityisesti sen 5 artiklan,
sekä katsoo, että
ehdotukset muodostavat osan vuosittaista työohjelmaa, joka on laadittu päätöksen 94/445/EY 1 artiklassa määrättyjen toimenpiteiden täytäntöönpanemiseksi,
neuvoston päätöksellä 89/382/ETY, Euratom (2) perustettu Euroopan yhteisöjen tilasto-ohjelmakomitea on antanut myönteisen lausunnon tämän vuosittaisen työohjelman laatimisesta, arvioinnista ja hyväksymisestä,
jäsenvaltioiden välisen tavarakaupan tilastoista annetulla neuvoston asetuksella (ETY) N:o 3330/91 (3) perustettu jäsenvaltioiden välisen tavarakaupan tilastoja käsittelevä komitea on antanut myönteisen lausunnon,
komission keskitetysti toteuttamien toimenpiteiden osalta jäsenvaltioiden välisen tavarakaupan tilastoja käsittelevä komitea on antanut myönteisen lausunnon 14 toimesta, jotka ovat arvoltaan alle 200 000 ecun suuruisia päätöksen 94/445/EY 7 artiklassa määrätyn menettelyn mukaisesti sekä 1 toimesta, joka on arvoltaan yli 200 000 ecun suuruinen kyseisen päätöksen 6 artiklassa määrätyn menettelyn mukaisesti,
jäsenvaltioihin hajautettavien toimenpiteiden osalta jäsenvaltioiden välisen tavarakaupan tilastoja käsittelevä komitea on antanut myönteisen lausunnon 16 toimesta, jotka ovat arvoltaan alle 200 000 ecun arvoisia päätöksen 94/445/EY 7 artiklassa määrätyn menettelyn mukaisesti, ja
komission on tehtävä päätös yhteisön rahoitukseen oikeutettujen ehdotusten hyväksymisestä,
ON PÄÄTTÄNYT SEURAAVAA:
1 artikla
Liitteessä luetellut 31 ehdotusta ovat oikeutettuja yhteisön rahoitukseen kyseisessä liitteessä ilmoitettujen määrien mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä kesäkuuta 1995.